เมกาซิตี้ บางนา

เมกาซิตี้ บางนา เป็นโครงการพัฒนาพื้นที่เชิงพาณิชยกรรมแบบผสมจำนวน 400 ไร่บริเวณหัวมุมด้านตะวันตกเฉียงใต้ของทางแยกต่างระดับวัดสลุด ซึ่งเป็นจุดตัดระหว่างถนนกาญจนาภิเษกกับถนนเทพรัตน ช่วงกิโลเมตรที่ 8 ในพื้นที่ตำบลบางแก้ว อำเภอบางพลี จังหวัดสมุทรปราการ บริหารงานโดย บริษัท เอสเอฟ ดีเวลอปเมนท์ จำกัด ซึ่งเป็นการร่วมทุนระหว่าง บริษัท เซ็นทรัลพัฒนา จำกัด (มหาชน) (เดิมคือ บริษัท สยามฟิวเจอร์ ดีเวลอปเมนท์ จำกัด (มหาชน)), บริษัท อิคาโน่ เอเชีย แอนด์ เม็กซิโก จำกัด และบริษัท เอส.พี.เอส. โกลเบิลเทรด จำกัด ในสัดส่วนร้อยละ 49:49:2 ตามลำดับ

โครงการประกอบไปด้วยศูนย์การค้าขนาดใหญ่ โรงเรียน สำนักงาน โรงแรม สวนสนุกในร่ม สวนสาธารณะ และอาคารที่พักอาศัย

การจัดสรรพื้นที่ 
โครงการเมกาซิตี้ บางนา ประกอบไปด้วยอาคารใช้สอยหลายส่วนบนพื้นที่ทั้งหมด 400 ไร่ แบ่งพื้นที่ออกเป็นส่วนต่าง ๆ ดังต่อไปนี้

อาคารเมกาบางนา

อาคารเมกาบางนา หรือศูนย์การค้าเมกาบางนาเดิม เป็นอาคารศูนย์การค้าแนวราบขนาดใหญ่ มีพื้นที่ใช้สอยทั้งหมดสามชั้นรวมชั้นพื้นดิน ยกเว้นอาคารอิเกียที่มีพื้นที่ใช้สอยสี่ชั้น และอาคารจอดรถอิเกียที่มีพื้นที่ใช้สอยเจ็ดชั้น แบ่งพื้นที่ภายในออกเป็น 6 โซน โดยมีพื้นที่สำคัญดังนี้
 ห้างสรรพสินค้าเซ็นทรัล (อยู่ระหว่างปรับปรุงและขยายอาคาร)
 ท็อปส์ ฟู้ด ฮอลล์
 เพาเวอร์บาย
 บีทูเอส
 ออฟฟิศเมท
 ซูเปอร์สปอร์ต
 ซูเปอร์สปอร์ต แอคทีฟ
 เวโล บาย ซูเปอร์สปอร์ต
 บิ๊กซี เอ็กซ์ตร้า
 อิเกีย สาขาแรกของประเทศไทย
 สปอตส์เวิลด์
 ศูนย์อาหารฟู้ด รีพับบลิค
 สถานออกกำลังกาย ฟิตเนส เฟิร์สท์
 โรงภาพยนตร์เมกา ซีนีเพล็กซ์ ในเครือเมเจอร์ ซีนีเพล็กซ์ จำนวน 15 โรงภาพยนตร์ ในจำนวนนี้มีโรงภาพยนตร์ระบบไอแมกซ์เลเซอร์ และระบบ 4DX อย่างละ 1 โรง และยังมีโรงภาพยนตร์สำหรับเด็กอีก 1 โรง
 บลูโอ ริทึ่ม แอนด์ โบว์ล
 ซับซีโร่ ไอซ์ สเก็ต

อาคารเมกาสมาร์ทคิดส์ 
อาคารเมกาสมาร์ทคิดส์ เป็นอาคารศูนย์การค้าขนาดกลาง มีพื้นที่ใช้สอยสามชั้น รวมชั้นพื้นดิน โดยเป็นการสร้างต่อขยายจากอาคารโฮมโปรเพิ่มเติมออกมาเพื่อเป็นศูนย์การเรียนรู้ครบวงจรสำหรับเด็ก โดยมีพื้นที่สำคัญดังนี้
 โฮมโปร
 เดอะเพาเวอร์ บาย โฮมโปร
 ไบค์ เอ็กซ์เพรส
 มายยิม ฟิตเนส
 สวนสนุก เมกา ฮาร์เบอร์แลนด์
 สวนสาธารณะ เมกาพาร์ค

อาคารฟู้ดวอล์คพลาซา
อาคารฟู้ดวอล์คพลาซา เป็นอาคารศูนย์การค้าแบบเปิดขนาดใหญ่ มีพื้นที่ใช้สอยทั้งหมด 3 ชั้น และเชื่อมต่อกับอาคารจอดรถ 7 ชั้น ตัวอาคารออกแบบในลักษณะทางเดินลาดเอียงผสมทางเลื่อน เช่นเดียวกับอาคารฮีลิกซ์ควอเทียร์หรืออาคาร A ของศูนย์การค้าเอ็มควอเทียร์ ตลอดทางเดินมีผู้เช่าส่วนใหญ่เป็นร้านอาหาร อาคารแห่งนี้เป็นการขยายเพิ่มเติมจากโซนฟู้ดวอล์คเดิมที่อยู่ด้านหน้าของศูนย์การค้า และมีพื้นที่สำคัญดังต่อไปนี้
 ท็อปส์
 สตาร์บัคส์ รีเซิฟ คอนเซปท์สโตร์

ส่วนประกอบอื่น ๆ

ภายในโครงการเมกาซิตี้ บางนา นอกจากอาคารศูนย์การค้าทั้งสองอาคารแล้ว ยังมีส่วนประกอบอื่น ๆ ดังต่อไปนี้
 เมกา เทอร์มินัล จุดให้บริการขนส่งสาธารณะ
 เซเว่น อีเลฟเว่น
 คัดสรร เบเกอรี่ แอนด์ คอฟฟี่ โดยเซเว่น
 อาคารสำนักงาน เมกา ออฟฟิศเศส (โครงการ)
 โรงแรมจำนวน 3 อาคาร (โครงการ)
 ท็อปกอล์ฟ เมกาซิตี้ ศูนย์กีฬาท็อปกอล์ฟแห่งแรกในเอเชียตะวันออกเฉียงใต้
 อู่เมกาบางนา กลุ่มปฏิบัติการเดินรถที่ 3 องค์การขนส่งมวลชนกรุงเทพ
 อาคารชุดเพื่อการพักอาศัย เอ สเปซ เมกา และ เอ สเปซ เมกา 2 โดย เรียลแอสเสท (กำลังก่อสร้างโครงการ 2)
 อาคารชุดเพื่อการพักอาศัย นาวว์ เมกา โดย อารียา พรอพเพอร์ตี้ (กำลังก่อสร้าง)
 โรงเรียนนานาชาติดิษยะศริน กรุงเทพ (ดี-เพร็พ)

อ้างอิง 

ศูนย์การค้าของกลุ่มเซ็นทรัล
ศูนย์การค้าในจังหวัดสมุทรปราการ
สิ่งก่อสร้างในอำเภอบางพลี